*Likumprojekts*

**Grozījumi likumā “Par nodokļiem un nodevām”**

Izdarīt likumā “Par nodokļiem un nodevām” (Latvijas Republikas Saeimas un Ministru Kabineta Ziņotājs, 1995, 7.nr.; 1996, 15.nr.; 1997, 24.nr.; 1998, 2., 18., 22., 24.nr.; 1999, 24.nr.; 2000, 11.nr.; 2001, 3., 8., 12.nr.; 2002, 2., 22.nr.; 2003, 2., 6., 8., 15., 22.nr.; 2004, 9.nr.; 2005, 2., 11.nr.; 2006, 1., 9., 13., 20., 24.nr.; 2007, 3., 7., 12.nr.; 2008, 1., 6., 13.nr.; 2009, 2., 11., 13., 15.nr.; Latvijas Vēstnesis, 2010, 91., 101., 131., 151., 157., 178., 183., 206.nr.; 2011, 68., 80., 85., 169.nr.; 2012, 24., 50., 56., 109., 157., 186., 199., 203.nr.; 2013, 61., 92., 187., 194., 232.nr.; 2014, 6., 51., 119., 189., 204., 214., 220., 257.nr.; 2015, 29., 68., 118., 190., 208., 230., 245., 248., 251.nr.; 2016, 2., 91., 241., 254.nr.; 2017, 5.nr.) šādus grozījumus:

1.  1. pantā:

izslēgt 5. punktā vārdu “nodevu”;

papildināt pantu ar 5.1 un 5.2punktu šādā redakcijā:

“51) valsts nodevu administrācija – institūcija, izņemot pašvaldības institūciju vai tās struktūrvienību, kas normatīvajos aktos noteiktajā kārtībā sniedz no tās funkcijām izrietošu pakalpojumu vai nodrošinājumu, par kuru maksājama valsts nodeva, kas ieskaitāma valsts budžetā, vienlaikus kontrolējot maksājamās valsts nodevas samaksu un veicot tās uzskaiti, ja normatīvajos aktos nav noteikts citādi;

52) pašvaldību nodevu administrācija – pašvaldības institūcija vai tās struktūrvienība, kas normatīvajos aktos noteiktajā kārtībā sniedz no tās funkcijām izrietošu pakalpojumu vai nodrošinājumu, par kuru maksājama pašvaldību nodeva vai valsts nodeva, kas ieskaitāma pašvaldības budžetā;”;

aizstāt 27. punktā vārdus “Padomes 1992. gada 12. oktobra regulu Nr. 2913/92 par Kopienas Muitas kodeksa izveidi” ar vārdiem “Eiropas Parlamenta un Padomes 2013. gada 9. oktobra regulu (ES) Nr. 952/2013, ar ko izveido Savienības Muitas kodeksu”.

2.  2. pantā:

aizstāt pirmajā daļā vārdus “nodevu veidus” ar vārdiem “pašvaldību nodevu veidus”, un aizstāt vārdus “un nodevu administrācijas (turpmāk — nodokļu administrācija)” ar vārdiem “administrācijas un nodevu administrācijas”;

izslēgt ceturtajā daļā vārdu un pēdiņas ““nodeva””.

3.  Svītrot 3. panta pirmās daļas 2. punktā vārdus “šo likumu, citiem”.

4.  7.1panta piektajā daļā:

izteikt otro teikumu šādā redakcijā:

“Komisijas nolikumu apstiprina Ministru kabinets.”;

papildināt ar trešo teikumu šādā redakcijā:

“Komisijas personālsastāvu apstiprina finanšu ministrs.”

5.  7.2panta pirmajā daļā:

papildināt aiz vārdiem “elektroniskā pasta adresi” ar vārdiem “un oficiālo elektronisko adresi, ja nodokļu maksātājam ir aktivizēts oficiālās elektroniskās adreses konts.”;

papildināt ar otro teikumu šādā redakcijā:

“Valsts ieņēmumu dienests nodrošina, ka nodokļu maksātājam no oficiālās elektroniskās adreses konta ir piekļuve Valsts ieņēmumu dienesta elektroniskās deklarēšanas sistēmai un tajā paziņotajiem administratīvajiem aktiem (arī nelabvēlīgiem administratīvajiem aktiem) un citiem lēmumiem, dokumentiem un informācijai.”

6.  10. pantā:

izteikt panta pirmo daļu šādā redakcijā:

“(1) Valsts nodevas tiek noteiktas saskaņā ar likumiem un piemērotas saskaņā ar šo likumu, citiem likumiem un Ministru kabineta noteikumiem, pašvaldību nodevas tiek noteiktas ar šo likumu un piemērotas saskaņā ar šo likumu, Ministru kabineta noteikumiem un vietējo pašvaldību saistošiem noteikumiem.”;

izslēgt ceturto daļu.

7.  Izslēgt 11. pantu.

8.  Aizstāt 13. panta pirmās daļas otrajā teikumā vārdus “vietējās pašvaldības vai to izveidotas iestādes” ar vārdiem “pašvaldību nodevu administrācija”.

9.  16. pantā:

papildināt 12. punktā aiz vārdiem “pakalpojums nav sniegts” ar vārdiem “vai maksājums iemaksāts nepareizajā valsts budžeta kontā”;

papildināt pantu ar otro daļu šādā redakcijā:

„(2) Komersantiem, kuriem ir speciāla atļauja (licence) akcīzes preču (alkoholisko dzērienu un tabakas izstrādājumu) noliktavas turētāja darbībai un atļauja muitas noliktavas darbībai, un kuri atbilst apvienotās noliktavas darbības prasībām, ir tiesības izveidot apvienoto noliktavu. Kārtību, kādā komersantiem, kuriem ir speciāla atļauja (licence) akcīzes preču noliktavas turētāja darbībai un atļauja muitas noliktavas darbībai, ir tiesības izveidot apvienoto noliktavu, nosaka Ministru kabinets.”

10.  Izteikt V nodaļas nosaukumu šādā redakcijā:

“Nodokļu administrācija un nodevu administrācija”

11.  18. pantā:

izteikt panta nosaukumu šādā redakcijā:

“**18. pants. Nodokļu administrācijas un nodevu administrācijas pienākumi**”;

izslēgt pirmās daļas 5.punktā vārdu “nodevu”;

papildināt pirmo daļu ar 8.2punktu šādā redakcijā:

“82) nodrošināt Eiropas Savienības aktos komercdarbības atbalsta jomā noteikto prasību publicēt informāciju par katru piešķirto individuālo atbalstu, kurš pārsniedz konkrētajā Eiropas Savienības aktā komercdarbības atbalsta jomā noteikto piešķirtā atbalsta slieksni, izpildi, ja komercdarbības atbalsts piešķirts nodokļu atvieglojumu veidā, un atbalsta programmā atbalsta sniedzējs nav noteikts;”;

papildināt pantu ar 1.1daļu šādā redakcijā:

“(11) Nodevu administrācijai, izņemot valsts nodevu administrāciju tiesu jomā, ir šā panta pirmās daļas 1.-4., 6. un 9. punktā noteiktie pienākumi. Valsts nodevu administrācijai, tajā skaitā valsts nodevu administrācijai tiesu jomā, ir pienākums veikt valsts budžetā ieskaitāmo valsts nodevu uzskaiti. Kārtību un apjomu, kādā veicama valsts nodevu uzskaite, nosaka Ministru kabinets.”

12.  22. pantā:

papildināt pirmās daļas 3. punktu aiz vārdiem un skaitļa “pirmās daļas 8.,” ar skaitli “8.2”;

izslēgt ceturto daļu.

13.  23. pantā:

aizstāt 5.1daļas trešajā teikumā vārdus “par periodu no deklarētās nodokļu summas maksāšanas termiņa līdz šā lēmuma pieņemšanas dienai” ar vārdiem “par periodu no konkrētā nodokļa maksāšanas termiņa līdz datu atbilstības pārbaudes uzsākšanas dienai”;

aizstāt 5.1daļas piektajā teikumā vārdus “nokavējuma naudas aprēķināšana tiek atjaunota no dienas, kad pieņemts lēmums par datu atbilstības pārbaudes rezultātiem” ar vārdiem “nodokļu administrācija šā likuma 29. panta otrajā daļā noteikto nokavējuma naudu aprēķina ar nākamo dienu pēc šajā daļā noteiktā maksāšanas termiņa iestāšanās”;

aizstāt 5.4daļas otrajā teikumā vārdus “nokavējuma naudas aprēķināšana tiek atjaunota no dienas, kad pieņemts lēmums par nodokļu apmēra precizēšanu” ar vārdiem “nodokļu administrācija šā likuma 29. panta otrajā daļā noteikto nokavējuma naudu aprēķina ar nākamo dienu pēc šajā daļā noteiktā maksāšanas termiņa iestāšanās.”

14.  23.1pantā

izteikt panta nosaukumu šādā redakcijā:

“**23.1 pants. Nodokļu un nodevu iemaksāšana budžetā**”;

papildināt pirmo daļu ar otru teikumu šādā redakcijā:

“Nodevu maksātājs nodevu iemaksā budžetā saskaņā ar valsts nodevas administrācijas vai pašvaldību nodevas administrācijas norādītajiem budžeta kontiem.”

15.  Aizstāt 24. panta pirmās daļas 1. punktā vārdu “mēnesi” ar vārdiem “15 dienas”.

16.  28.pantā:

izteikt panta pirmo daļu šādā redakcijā:

“(1) Nodokļu administrācijas nepareizi piedzīto maksājumu summas atmaksā atpakaļ nodokļu maksātājam 15 dienu laikā no nodokļu administrācijas vai tiesas lēmuma, ar kuru maksājums atzīts par nepareizi piedzītu, spēkā stāšanās dienas. Atmaksājamās summas palielina par pusi no šā likuma 29. panta otrajā daļā noteiktās nokavējuma naudas, sākot ar dienu, kad budžetā saņemts nepareizi piedzītais maksājums, līdz dienai, kad stājies spēkā nodokļu administrācijas vai tiesas lēmums, ar kuru maksājums atzīts par nepareizi piedzītu. Ja nepareizi piedzītās maksājumu summas nav atmaksātas 15 dienu laikā no nodokļu administrācijas vai tiesas lēmuma spēkā stāšanās dienas, tās par laika periodu no 16. dienas palielina par šā likuma 29. panta otrajā daļā noteikto nokavējuma naudu, aprēķinot to no nepareizi piedzītās maksājumu summas. Nepareizi piedzītās maksājumu summas tiek izmaksātas no tā budžeta līdzekļiem, kurā šīs summas ieskaitītas.”;

papildināt panta otro daļu šādā redakcijā:

”Ja pārmaksātās nodokļu summas pamatotība tiek apstiprināta ar Valsts ieņēmumu dienesta ģenerāldirektora vai tiesas lēmumu, pārmaksātās nodokļu summas atmaksā atpakaļ nodokļu maksātājam 15 dienu laikā no Valsts ieņēmumu dienesta ģenerāldirektora vai tiesas lēmuma spēkā stāšanās dienas. Atmaksājamās summas palielina par trim piektdaļām no šā likuma 29.panta otrajā daļā noteiktās nokavējuma naudas, sākot ar dienu, kad pārmaksātā nodokļu summa saskaņā ar šo likumu vai konkrēto nodokļu likumu nodokļu maksātājam bija jāatmaksā līdz dienai, kad stājies spēkā Valsts ieņēmumu dienesta ģenerāldirektora vai tiesas lēmums. Ja pārmaksātā nodokļu summa nav atmaksāta 15 dienu laikā no nodokļu administrācijas vai tiesas sprieduma spēkā stāšanās dienas, tās par laika periodu no 16. dienas palielina par šā likuma 29. panta otrajā daļā noteikto nokavējuma naudu, aprēķinot to no pārmaksātās nodokļu summas.”

17.  Papildināt 28.2pantu ar otro daļu šādā redakcijā:

“(2) Pārmaksātās vai nepareizi iemaksātās valsts nodevas summas bez nodevu maksātāja iesnieguma Valsts ieņēmumu dienests atmaksā no valsts budžeta 15 dienu laikā no dienas, kad Valsts ieņēmumu dienestā saņemts tās institūcijas (amatpersonas) rakstveida atzinums, kura sniegusi pakalpojumu vai devusi nodrošinājumu un kurš satur atmaksājamās summas pārskaitīšanai nepieciešamos rekvizītus (norēķinu konta numuru un juridiskajai personai – nosaukumu un reģistrācijas numuru, fiziskajai personai — vārdu, uzvārdu, personas kodu, vai, ja personai tāds nav piešķirts, dzimšanas datumu) un no tā izriet, ka nodevu maksātājs ir izteicis lūgumu par valsts nodevas atmaksu.”

18.  Papildināt 33.2panta trešajā daļā aiz vārdiem “vai nodokli” ar vārdiem “vai iesniegt iesniegumu ar lūgumu labot muitas deklarāciju”.

19.  Papildināt pārejas noteikumus ar 191. un 192. punktu šādā redakcijā:

“191.  Grozījumi šā likuma 1. pantā attiecībā uz vārda “nodeva” izslēgšanu no panta 5. punkta un panta papildināšana ar 5.1 un 5.2 punktu, grozījumi 2. un 3.pantā, grozījums 10. pantā attiecībā uz pirmās daļas izteikšanu jaunā redakcijā, grozījums attiecībā uz 11. panta izslēgšanu, grozījums 13. pantā, grozījums attiecībā uz V nodaļas nosaukuma izteikšanu jaunā redakcijā, grozījumi 18. pantā attiecībā uz vārda “nodeva” izslēgšanu no panta pirmās daļas 5. punkta un panta papildināšana ar 1.1 daļu un grozījumi 23.1 pantā stājas spēkā 2018. gada 1. janvārī.

192.  Grozījumi šā likuma 7.2panta pirmajā daļā, kas paredz nodrošināt piekļuvi Valsts ieņēmumu dienesta elektroniskās deklarēšanas sistēmai no oficiālās elektroniskās adreses konta, stājas spēkā 2018. gada 1. martā.”

Finanšu ministre D.Reizniece-Ozola